**Roope Talaja** (s. 2. elokuuta 1988 Kuopio) on suomalainen jääkiekkohyökkääjä, joka pelaa SM-liigajoukkue Porin Ässissä. Hän toimii joukkueen varakapteenina. Talaja on pelipaikaltaan vasen laitahyökkääjä. Häntä on luonnehdittu pelityyliltään voimahyökkääjäksi.

Ura
---

Talaja aloitti jääkiekon Kalevan Pallossa, mutta hän siirtyi Tikkurilan Jää-Veikkoihin Talajan vanhempien muutettua työn perässä pääkaupunkiseudulle. TJV:n nimi vahtui välillä Kiekko-Vantaaksi, josta hän siirtyi C-juniori-ikäisenä KJT:hen vuonna 2002. Espoo Bluesin A-nuorten päävalmentaja Lauri Marjamäki löysi Talajan KJT:stä, josta hän näin ollen siirtyi joukkueeseen kaudeksi 2006–2007. Hän voitti siellä A-nuorten SM-hopeaa keväällä 2007.

Kesällä 2007 Talaja harjoitteli Mestis-joukkue Kiekko-Vantaan ringissä ja sai sopimuksen elokuussa. Hän teki kaudella 2007–2008 Mestiksen runkosarjassa 23 ottelussa tehot 2+2=4 ja pelasi myös viisi ottelua vielä Kiekko-Vantaan A-nuorissa. Talajan ensimmäinen maali Mestiksessä syntyi 23. marraskuuta 2007 vieraissa Kotkan Titaaneita vastaan, jolloin hän löi kiekon näyttävästi ilmasta maaliin. Toukokuussa 2008 Talaja teki kaksivuotisen jatkosopimuksen Kiekko-Vantaan kanssa.

Kaudella 2008–2009 Talaja teki läpimurtonsa Mestiksessä ja teki 39 runkosarjaottelussa tehot 17+9=26. Hän oli Kiekko-Vantaan toiseksi paras maalintekijä Tomáš Jaškon jälkeen ja jakoi koko sarjan maalipörssin seitsemännen sijan Sportin Paul Cabanan kanssa. Kaudella 2009–2010 Talaja jakoi 11 osumallaan joukkueen sisäisen maalipörssin kolmannen sijan Tomi Lindforsin kanssa. Hän pelasi kauden aikana myös kaksi SM-liigaottelua lainalla Helsingin IFK:ssa, kun joukkue kärsi pelaajavajeesta flunssa-aallon takia. Talaja pelasi ensimmäisen SM-liigaottelunsa 19. marraskuuta 2009 vieraissa Espoo Bluesia vastaan. Hän muodosti HIFK:n nelosketjun kahden muun debytantin, Niko Piiparisen ja Teemu Tallbergin kanssa. Tallberg sai ottelussa jääaikaa hieman yli 12 minuuttia. Seuraavassa ottelussa hän sai yhden syöttöpisteen.

Talaja palasi kaudeksi 2010–2011 Espoo Bluesiin 1+1-vuotisella sopimuksella. Hän teki SM-liigan tulokaskaudellaan 40 runkosarjaottelussa tehot 2+3=5 ja keräsi niihin nähden runsaat 95 jäähyminuuttia. Talaja teki liigauransa avausmaalin 27. marraskuuta 2010 vieraissa Tampereen Ilvestä vastaan, joka jäi ottelun 2–1-voittomaaliksi. Hän pelasi kauden aikana myös yhden Mestis-ottelun lainalla Mikkelin Jukureissa. Talajan ensimmäinen maali SM-liigan pudotuspeleissä syntyi 1. huhtikuuta 2011 välierissä JYPiä vastaan. Osuma jäi Bluesin 4–3-voittomaaliksi ja vei joukkueen ottelusarjassa 2–0-johtoon. Kauden päätteeksi Talaja voitti SM-hopeaa.

Toukokuussa 2011 Blues käytti sopimuksessa olleen option ja teki yksivuotisen jatkosopimuksen Talajan kanssa. Kaudella 2011–2012 hän nousi Bluesissa tärkeäksi maalintekijäksi ja voitti 18 osumallaan koko joukkueen sisäisen maalipörssin. Kaudeksi 2012–2013 Talaja siirtyi kaksivuotisella sopimuksella Helsingin IFK:hon. Kaudella 2013–2014 hän pelasi loukkaantumisten takia runkosarjassa vain 31 ottelua ja oli vuodenvaiheessa noin kuukauden poissa jouduttuaan Jokereiden Antti-Jussi Niemen polvitaklauksen alle. Niemi sai teostaan kahden ottelun pelikiellon.

Kaudeksi 2014–2015 Talaja palasi kaksivuotisella SM-liigasopimuksella Bluesiin. Hän kuitenkin purki sopimuksensa kesken kauden 2015–2016, koska Blues ei pystynyt maksamaan palkkoja talousvaikeuksien takia. Talaja siirtyi joulukuussa 2015 kevääseen 2017 asti ulottuvalla sopimuksella Jokereiden KHL-joukkueeseen. Hänen runkosarjansa päättyi kuitenkin seitsemän ottelun jälkeen loukkaantumiseen tammikuussa 2016. Talaja palasi kuitenkin Jokereiden kokoonpanoon kahteen playoff-otteluun. Hän pelasi kauden aikana myös Spengler Cupissa, jossa Talaja oli Jokereiden paras maalintekijä Peter Reginin kanssa kahdella osumallaan. Ensimmäisellä kokonaisella KHL-kaudellaan 2016–2017 Talaja teki 49 runkosarja- ja kahdessa playoff-ottelussa tehot 6+4=10.

Lokakuussa 2017 Talaja siirtyi loppukauden 2017–2018 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklöveniin oltuaan alkukauden ilman sopimusta. Kaudeksi 2018–2019 hän palasi SM-liigaan ja siirtyi vuoden mittaisella sopimuksella Vaasan Sportiin. Talaja nimettiin joukkueen varakapteeniksi. Hän teki SM-liigauransa ensimmäisen kypärätempun 20. joulukuuta 2018 Mikkelin Jukureita vastaan. Talajan ensimmäinen maali syntyi ylivoimalla ja toinen tasoitti ottelun 3–3:een ajassa 59.46, kun Sport haki maalia ilman maalivahtia. Hänen kolmas osumansa ratkaisi joukkueelle lopulta 4–3-voiton jatkoajalla ajassa 61.10. Talaja sai ottelussa myös yhden syöttöpisteen oltuaan kakkossyöttäjänä William Rapuzzin tekemään avausmaaliin. Kaksi päivää myöhemmin hän teki vuoden mittaisen jatkosopimuksen Sportin kanssa. Talajan kausi osoittautui lopulta menestykseksi, kun hän teki ylivoimaisen SM-liigan yhden kauden piste-ennätyksensä tehoilla 22+15=37, joilla Talaja oli Sportin paras maalintekijä ja neljänneksi paras pistemies. Hän jakoi koko SM-liigan maalipörssin kuudennen sijan TPS:n Kaapo Kakon ja HIFK:n Iikka Kangasniemen kanssa.

Joulukuussa 2019 Talaja teki Sportin kanssa kaksivuotisen jatkosopimuksen. Hän oli kaudella 2019–2020 13 osumallaan joukkueen toiseksi paras maalintekijä kesken kauden Ruotsiin siirtyneen Chris DeSousan jälkeen. Talajan kausi päättyi kuitenkin loukkaantumiseen helmikuussa 2020.

Kaudeksi 2022–2023 Talaja siirtyi kaksivuotisella sopimuksella Porin Ässiin. Hän voitti joukkueen sisäisen piste- ja maalipörssin tehoilla 16+15=31. Kaudeksi 2023–2024 Talaja nimettiin Ässien varakapteeniksi. Marraskuussa 2023 hän teki seuran kanssa kaksivuotisen jatkosopimuksen kevääseen 2026 saakka.

Pelityyli
---------

Elite Prospects-sivuston mukaan Talaja on tyypillinen rouhija, jolla on korkea työmoraali. Sivuston mukaan hän on työteliäs sekä karvaa ja blokkaa laukauksia paljon. Talaja hallitsee myös hyvin kiekkoa, mutta hänellä on kuitenkin parannettavaa laukauksissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Blues | A-SM | 37 | 2 | 4 | 6 | 16 | 12 | 1 | 0 | 1 | 2 |
| 2007–2008 | Kiekko-Vantaa | Mestis | 23 | 2 | 2 | 4 | 30 | – | – | – | – | – |
| 2008–2009 | Kiekko-Vantaa | Mestis | 39 | 17 | 9 | 26 | 50 | 5 | 0 | 1 | 1 | 14 |
| 2009–2010 | Kiekko-Vantaa | Mestis | 34 | 11 | 17 | 28 | 53 | – | – | – | – | – |
|  | HIFK | SM-liiga | 2 | 0 | 1 | 1 | 0 | – | – | – | – | – |
| 2010–2011 | Blues | SM-liiga | 40 | 2 | 3 | 5 | 95 | 18 | 2 | 1 | 3 | 22 |
|  | Jukurit | Mestis | 1 | 2 | 1 | 3 | 2 | – | – | – | – | – |
| 2011–2012 | Blues | SM-liiga | 58 | 18 | 8 | 26 | 55 | 16 | 4 | 2 | 6 | 18 |
| 2012–2013 | HIFK | SM-liiga | 57 | 12 | 12 | 24 | 24 | 7 | 0 | 2 | 2 | 2 |
| 2013–2014 | HIFK | SM-liiga | 31 | 2 | 5 | 7 | 8 | 2 | 0 | 0 | 0 | 0 |
| 2014–2015 | Blues | SM-liiga | 36 | 10 | 8 | 18 | 30 | 2 | 0 | 0 | 0 | 0 |
| 2015–2016 | Blues | SM-liiga | 27 | 5 | 8 | 13 | 18 | – | – | – | – | – |
|  | Jokerit | KHL | 7 | 0 | 0 | 0 | 0 | 2 | 0 | 0 | 0 | 0 |
| 2016–2017 | Jokerit | KHL | 49 | 4 | 6 | 10 | 55 | 2 | 0 | 0 | 0 | 4 |
| 2017–2018 | IF Björklöven | Allsvenskan | 41 | 11 | 11 | 22 | 48 | 5 | 1 | 0 | 1 | 2 |
| 2018–2019 | Sport **(A)** | SM-liiga | 56 | 22 | 15 | 37 | 99 | – | – | – | – | – |
| 2019–2020 | Sport **(A)** | SM-liiga | 39 | 13 | 10 | 23 | 53 | – | – | – | – | – |
| 2020–2021 | Sport | SM-liiga | 41 | 8 | 4 | 12 | 12 | 1 | 0 | 0 | 0 | 0 |
| 2021–2022 | Sport | SM-liiga | 50 | 11 | 11 | 22 | 34 | – | – | – | – | – |
| 2022–2023 | Ässät | SM-liiga | 51 | 16 | 15 | 31 | 28 | 8 | 1 | 0 | 1 | 12 |
| 2023–2024 | Ässät **(A)** | SM-liiga | 51 | 10 | 5 | 15 | 22 | – | – | – | – | – |
| 13 kautta | yhteensä | SM-liiga | 539 | 129 | 105 | 234 | 478 | 52 | 7 | 5 | 12 | 54 |
| 2 kautta | yhteensä | KHL | 42 | 2 | 2 | 4 | 51 | 4 | 0 | 0 | 0 | 4 |
| 4 kautta | yhteensä | Mestis | 97 | 32 | 29 | 61 | 135 | 5 | 0 | 1 | 1 | 14 |
| 1 kausi | yhteensä | Allsvenskan | 41 | 11 | 11 | 22 | 48 | 5 | 1 | 0 | 1 | 2 |

Lähteet
-------

* Roope Talaja The Internet Hockey Databasessa (englanniksi)
* Roope Talaja Eurohockey-sivustolla (englanniksi)
* Roope Talaja *Elite Prospects*. Everysport Media Group AB.  (englanniksi)

### Viitteet

1. ↑  Talaja: Meidän pitää tehdä aloitteet Tapparaa vastaan *hifk.fi*.  8.1.2014. Oy HIFK Hockey AB. Viitattu 23.10.2017.
2. 1 2 3  Lajunen, Pete: Roope Talaja on voittajaluonne *Jatkoaika.com*.  13.10.2012. Jatkoaika r.y. Viitattu 26.5.2013.
3. 1 2 3 4 5  Roope Talaja *Elite Prospects*. Everysport Media Group AB.  (englanniksi)
4. ↑  Riku Rahikainen Vantaalle *Jatkoaika.com*.  30.8.2007. Jatkoaika r.y. Viitattu 25.7.2011.
5. ↑  Kiekko-Vantaa julkaisi kerralla yhdeksän nimeä *Jatkoaika.com*.  7.5.2008. Jatkoaika r.y. Viitattu 25.7.2011.
6. ↑  Elite Prospects - Mestis Stats 2008-2009 *eliteprospects.com*. Everysport Media Group AB. Viitattu 26.3.2019. (englanniksi)
7. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 26.3.2019. (englanniksi)
8. ↑  Salomaa, Tomi: Flunssa kaataa HIFK-pelureita *iltalehti.fi*.  17.11.2009. Alma Media Suomi Oy. Viitattu 25.7.2011.
9. ↑  10 miestä sairastuvalla - Jalonen kiitteli junnutyötä *yle.fi*.  20.11.2009. Yleisradio Oy. Viitattu 16.6.2021.
10. ↑  Arttu Luttinen Bluesiin – espoolaismiehistö julkistettiin *Jatkoaika.com*.  6.5.2010. Jatkoaika r.y. Viitattu 25.7.2011.
11. ↑  Pirttijärvi, Tuomas: Blues puolusti voiton *Jatkoaika.com*.  27.11.2010. Jatkoaika r.y. Viitattu 14.8.2020.
12. ↑  Koivunen, Tommi: Talaja ratkaisi Espoossa: "Pallit on kunnossa" *Jatkoaika.com*.  1.4.2011. Jatkoaika r.y. Viitattu 25.7.2011.
13. ↑  Roopet jatkavat Bluesissa *Jatkoaika.com*.  5.5.2011. Jatkoaika r.y. Viitattu 25.7.2011.
14. ↑  HIFK:lle lukuisia vahvistuksia *Jatkoaika.com*.  3.5.2012. Jatkoaika r.y. Viitattu 29.6.2012.
15. ↑  HIFK-hyökkääjä kuukauden sairauslomalle *Jatkoaika.com*.  2.12.2013. Jatkoaika r.y. Viitattu 11.4.2014.
16. ↑  Blues-hyökkäykseen paluumuuttaja *Jatkoaika.com*.  4.4.2014. Jatkoaika r.y. Viitattu 11.4.2014.
17. ↑  Niemeläinen, Jonne: Jokerit vahvisti Talajan siirron – "Erinomainen joukkuepelaaja" *yle.fi*.  9.12.2015. Yleisradio Oy. Viitattu 1.11.2023.
18. ↑  Pitkät poissaolot pahentavat Jokereiden loukkaantumistilannetta *Jatkoaika.com*.  17.1.2016. Jatkoaika r.y. Viitattu 4.3.2016.
19. ↑  Hurmerinta, Eero: Talajan uusi seura löytyi Allsvenskanista *Jatkoaika.com*.  22.10.2017. Jatkoaika r.y. Viitattu 23.10.2017.
20. ↑  Sportille hyökkääjävahvistukset Norjasta ja Allsvenskanista − Talaja siirtyy Vaasaan *Jatkoaika.com*.  28.3.2018. Jatkoaika r.y. Viitattu 29.3.2018.
21. ↑  Erik Riska jatkaa Sportin kapteenina *vaasansport.fi*.  14.6.2018. Hockey-Team Vaasan Sport Oy. Viitattu 15.6.2018.
22. ↑  Sport - Jukurit, 20.12.2018 *liiga.fi*.  20.12.2018. Jääkiekon SM-liiga Oy. Viitattu 20.12.2018.
23. ↑  Sport ja Roope Talaja jatkosopimukseen *vaasansport.fi*.  22.12.2018. Hockey-Team Vaasan Sport Oy. Viitattu 23.12.2018.
24. ↑  Elite Prospects - Sport *eliteprospects.com*. Everysport Media Group AB. Viitattu 26.3.2019. (englanniksi)
25. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 26.3.2019. (englanniksi)
26. ↑  Sport rakensi tulevaisuuttaan viiden jatkosopimuksen myötä − Niko Hovinen ja Riskan veljekset jatkavat Vaasassa *Jatkoaika.com*.  21.12.2019. Jatkoaika r.y. Viitattu 23.12.2019.
27. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 23.4.2020. (englanniksi)
28. ↑  Seppä, Lassi: Liigajumbo Sportin Roope Talajan kausi päättyi loukkaantumiseen *Jatkoaika.com*.  7.2.2020. Jatkoaika r.y. Viitattu 23.4.2020.
29. ↑  Westerlund, Jenna: Ässät jatkaa ensi kauden joukkueen rakentamista – Roope Talaja patapaitaan *Jatkoaika.com*.  21.4.2022. Jatkoaika r.y. Viitattu 21.4.2022.
30. ↑  Elite Prospects - Ässät *eliteprospects.com*. Everysport Media Group AB. Viitattu 13.5.2023. (englanniksi)
31. ↑  Ässien kapteenisto 2023 - 2024 *assat.com*.  24.8.2023. HC Ässät Pori Oy. Viitattu 25.8.2023.
32. ↑  Roope Talaja jatkaa Ässissä *assat.com*.  1.11.2023. HC Ässät Pori Oy. Viitattu 1.11.2023.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl